Source: https://ezsrs.edupage.org/text2/?
Timestamp: 2018-08-17 15:23:27+00:00
Document Index: 5487899

Matched Legal Cases: ['§2', '§3', '§4', '§5', '§6', '§7', '§8', '§10']

Školský poriadok pre školský rok 2017/2018
"Vyučím ťa a ukážem ti cestu, po ktorej kráčať máš, radiť ti chcem a moje oko bude bdieť nad tebou."
Žalm, 32, 8
Riaditeľstvo Evanjelickej základnej školy Zlatice Oravcovej vydáva tento školský poriadok pre žiakov školy, ktorý vychádza zo školského zákona č. 245/2008 Z. z. z 22.5.2008 a z vyhlášky MŠ SR č. 320/2008 z 23. júna 2008 o základných školách.
Každý žiak má zabezpečené slobodné využívanie svojich práv. zároveň má však povinnosť riadiť sa podľa schválených pravidiel tohto poriadku a to rovnako aj na školskom výlete, lyžiarskom a plaveckom výcviku, v škole prírode a ostatných podujatiach organizovaných školou a aktuálnymi dodatkami.
§2 PRÁVA ŽIAKOV
1 na bezpečné, čisté a upravené prostredie;
10. v odôvodnených prípadoch požiadať prostredníctvom rodiča alebo zákonného zástupcu (ZZ) o komisionálne preskúšanie;
11. sťažovať sa riaditeľovi školy, ak sa domnieva, že pokyn alebo príkaz pedagogického či iného pracovníka školy je v rozpore so školským poriadkom.
§3 POVINNOSTI ŽIAKOV
3. pripravovať sa podľa svojich najlepších schopností na vyučovanie, prinášať učebnice a pomôcky podľa rozvrhu hodín a pokynov vyučujúceho;
4. chodiť do školy vhodne, čisto upravený;
5. prezúvať sa, odkladať obuv do skriniek;
6. chrániť vlastné zdravie a zdravie iných, žiak je povinný každý úraz či nevoľnosť hlásiť vyučujúcemu;
7. zdraviť vyučujúcich a ostatných pracovníkov školy, rešpektovať ich pokyny;
8. nepoškodzovať, neničiť, nepremiestňovať školský majetok, neznečisťovať školské prostredie;
9. počas slávnostných služieb Božích v chráme Božom , na začiatku školského roka, počas školského roka a na konci školského roka je povinné nosiť bielu košeľu, resp. bielu blúzku a kravatu.
§4 Žiak má zakázané:
1. opustiť areál školy počas vyučovania bez súhlasu triedneho učiteľa;
2. fajčiť, nosiť, prechovávať, užívať alkoholické nápoje, drogy a iné zdraviu škodlivé návykové látky v priestoroch školy, jej okolí a na podujatiach organizovaných školou;
3. vulgárne sa vyjadrovať v škole;
6. vykláňať sa z okien, vysedávať na oknách, naháňať sa po chodbách atď.;
7. používať mobilný telefón počas vyučovania a školských akcií. Mobilný telefón musí byť počas vyučovacích hodín vypnutý. Takisto sa zakazuje dobíjať mobilné telefóny v škole.
8. nosiť zbrane a iné zdravie a bezpečnosť ohrozujúce predmety, živé zvieratá a predmety rušiace, resp. rozptyľujúce pozornosť žiakov a učiteľov (neodporúča sa nosiť cenné predmety, väčšie sumy peňazí, nákladné odevy a obuv )
§5 ORGANIZÁCIA VYUČOVANIA
BLESSING: 07:40 - 07:50
5. hodina 11:40 - 12:25 - obedňajšia prestávka
1. Vyučovanie začína stíšením o 07:40.
2. Prvá vyučovacia hodina začína o 07:55 hod
3. Po zvonení na vyučovaciu hodinu sa žiak nezdržiava na chodbe, ale pokojne sedí v triede s pripravenými pomôckami na vyučovanie
4. Prestávky slúžia pre žiakov i učiteľov na regeneráciu síl, prípravu na ďalšiu vyučovaciu hodinu, na vykonanie hygienických potrieb .
5. Pri vstupe, resp. odchode pedagogických a ostatných pracovníkov školy do triedy žiaci zdravia postavením sa.
6. Ak vyučujúci mešká na vyučovaciu hodinu dlhšie ako 10 minút, týždenník skutočnosť nahlási vedeniu školy.
7. Na zabezpečenie čistoty a poriadku v triede ustanovuje triedny učiteľ dvoch týždenníkov. Zabezpečujú potrebné učebné pomôcky (kriedu, špongiu atď.), utierajú tabuľu, zabezpečujú vetranie počas každej prestávky, bez vyzvania stoja pri katedre a oznamujú neprítomných žiakov na vyučovacej hodine, dbajú o úpravu triedy po vyučovaní (stoličky, okná, tabuľa, poriadok v laviciach, svetlo).
8.Žiaci sedia v triede podľa zasadacieho poriadku schváleného triednym učiteľom, resp. daným vyučujúcim.
9. Po skončení vyučovania každý žiak uprace stoličku a vyprázdni lavicu.
10. Úradné záležitosti v kancelárii školy žiak vybavuje prostredníctvom triedneho učiteľa .
11. Vyučujúci je oprávnený na vyučovacej hodine zadržať zapnutý mobilný telefón, (a inú elektroniku), a iné predmety, ktoré nesúvisia s vyučovacím procesom, a odovzdať ich triednemu učiteľovi. Ten ich vydá iba rodičovi (ZZ) žiaka.
12. Žiak, ktorý je oslobodený od povinnej telesnej výchovy (sk.IV), nemusí byť prítomný na vyučovacej hodine v tom prípade, ak je to jeho prvá alebo posledná vyučovacia hodina.
§6 UVOĽNENIE Z VYUČOVANIA
1. Ak sa žiak nemôže zúčastniť na celom vyučovaní z dôvodov vopred známych, požiada rodič alebo zákonný zástupca (ZZ) osobne, telefonicky, príp. písomne triedneho učiteľa o uvoľnenie z vyučovania. Triedny učiteľ je oprávnený ospravedlniť neúčasť žiaka na vyučovaní zo závažných dôvodov najviac na päť vyučovacích dní, ak rodič( ZZ) neprítomnosť žiaka oznámi do troch dní. Ak je predpokladaná neprítomnosť žiaka dlhšia, rodič (ZZ) žiada o uvoľnenie písomne riaditeľa školy. Súhlas o uvoľnenie z vyučovacej hodiny môže dať príslušný učiteľ.
§7 KLASIFIKAČNÝ PORIADOK
1. V jednotlivých predmetoch sú žiaci klasifikovaní týmito stupňami: 1 – výborný; 2 – chválitebný; 3 – dobrý; 4 – dostatočný; 5 nedostatočný.
2. Správanie žiaka sa klasifikuje týmito stupňami: 1 – veľmi dobré; 2 – uspokojivé; 3 – menej uspokojivé; 4 – neuspokojivé.
3. Rodič žiaka má právo vedieť, ako prospieva alebo sa správa jeho syn/dcéra .
§8 POCHVALY
Každú pochvalu triedny učiteľ zaznamená do katalógového listu žiaka. Žiak môže dostať tieto pochvaly:
1. Pochvala triednym učiteľom pred triedou za triedne a školské vynikajúce umiestnenia v športových, kultúrnych, umeleckých podujatiach, úspechy v školských turnajoch2. Pochvala triednym učiteľom spojená s vecnou odmenou za výborný prospech, vzornú dochádzku a mimoriadnu aktivitu v triede. (napr. pomoc pri doučovaní slabších študentov, pomoc študentom po návrate z dlhšie trvajúcej školskej absencie...)
3. Pochvala riaditeľom školy za úspešnú reprezentáciu školy.
1. Napomenutie triednym učiteľom žiak dostane za jednorazové menšie porušenie Vnútorného školského poriadku.
2. Pokarhanie triednym učiteľom žiak dostane za:
a. Opakované menšie porušovanie školského poriadku (napr. vyrušovanie na hodinách, neprezúvanie sa, neporiadok v lavici a neodnášanie stoličiek, neplnenie si týždenníckych povinností, nevhodný odev, prinášanie vecí, ktoré rušia vyučovanie, za zdržiavanie sa na chodbách po zvonení...)
b. Jednorazové väčšie porušenie školského poriadku. (napr. neslušné správanie, verbálny útok, výsmech zo spolužiaka, odpisovanie, používanie nedovolených pomôcok, nerešpektovanie nariadenia pracovníka škol
3. Pokarhanie riaditeľom školy žiakv dostane za:
a. Každé ďalšie porušovanie školského poriadku, keď pokarhanie triednym učiteľom nemalo účinok.
b. Za vážne porušenie školského poriadku (napr. klamstvo, fyzický útok na spolužiaka, , poškodzovanie majetku školy...)
c. Za mimoriadne porušenie o školského poriadku (napr. podvod s cieľom vlastného prospechu so značnou hmotnou či morálnou škodou, krádež...)
4. Zníženú známku zo správania žiak dostane za:
a. Každé ďalšie porušovanie školského poriadku
b. Za mimoriadne porušenie o školského poriadku (napr. fajčenie, alkohol,šikanovanie, trestný čin...)
5. Za poškodenie školského majetku žiak zaplatí náhradu alebo zabezpečí opravu. Stratenú učebnicu žiak zaplatí
§10 DRUHÁ ŠANCA
1. Žiak, ktorý porušil Vnútorný školský poriadok a vyslúžil si za to pokarhanie, či zníženú známku zo správania, môže raz za klasifikačné obdobie do jedného týždňa od zistenia a prešetrenia priestupku požiadať o možnosť vykonania zadosťučinenia.
2. Zadosťučinenie môže nadobudnúť charakter úprimného verejného ospravedlnenia a vykonania pomocných prác v prospech školy vo voľnom čase podľa závažnosti priestupku (úprava školského pozemku, čistenie lavíc, učebníc, upratovanie lavíc, doučovanie spolužiakov, mesačné vedenie stíšenia pred vyučovaním a pod.).
3. Vykonanie zadosťučinenia zmení charakter pokarhania či zníženej známky zo správania o jeden stupeň (t.j. pokarhanie riaditeľské na pokarhanie triedneho; dvojka zo správania na pokarhanie riaditeľské atď.).
4. Vykonanie záslužného skutku sa zaznačí do katalógového listu žiaka
1. Predpisy sú tu pre človeka, nie človek pre predpisy. Vnútorný školský poriadok má napomáhať posilneniu dobrej vôle, angažovanosti, iniciatívy žiakov, viesť k vytváraniu tvorivej veselej atmosféry v kolektíve, nie ničiť ich. Ak má žiak, či vyučujúci pochybnosť o tom, že niektorý bod Vnútorného školského poriadku protirečí týmto hodnotám, nech na to okamžite upozorní riaditeľa školy.
2. S Vnútorným školským poriadkom oboznámi triedny učiteľ žiakov na prvej triednickej hodine a zavesí ho na triednu nástenku, kde má ostať počas celého školského roka.
3. Žiak sa zaväzuje, že bude školský poriadok dodržiavať a svoj záväzok potvrdí svojím podpisom.
Schválené pedagogickou radou školy na zasadnutí dňa 28. 8.2017
Upravený platí od 04. 09.2017
V Rimavskej Sobote dňa 04.09.2017